JohanHeinsen/ENO huggingface dataset:
Aarhuus Stifts-Tidende, 1834-04-24
J Søndags Morges afgik tilsøes fra Aalborg til Hovedstaden en Transport af de til den kgl. Orlogstjeneste ud kommanderede Søfolk, 120 Mand, under Kommando af Søindrollerings=Chefen Hr. Capt. Lieutn. Bluhme. Disse Folk skulle gjøre Tjeneste paa de til Krydstoget i Nordsøen og til Stationen ved de vestindiske Øer bestemte Krigskibe.
Aarhuus Stifts-Tidende, 1834-04-24
En betydelig Deel af de Manufacturvare som skulle bortsælges ved Auction den 28de April paa Toldkammeret i Aalborg, ere til forskjellige Tider konfiskerede af Toldvæsenet i Viborg.
Aarhuus Stifts-Tidende, 1834-04-24
Ved Folketællingen er Holstebroe befunden at have 1,184 Jndv. Hjerm Herred 5,601, Ginding H. 5,344. Varde 1,430; Øster og Vester H. tilsammen 10,339. Hjørring 1,386, deriblandt 20 Enkemænd og 71 Enker.
Aarhuus Stifts-Tidende, 1834-04-24
J Randers blev i forrige Uge arresteret en Barnepige, for at have med Victriol-Olie forgivet det Barn, hun skulde passe.
Aarhuus Stifts-Tidende, 1834-04-24
Slutningen af næste Uge ventes det Beckerske Selskab til Randers, for at give 6 Forestillinger.
Aarhuus Stifts-Tidende, 1834-04-24
Jfølge Horsens Avis skal der i den senere Tid ogsaa her i Jylland være skeet betydelige Forretninger i Handelen med Rug.
Aarhuus Stifts-Tidende, 1834-04-24
J Viborg Samler bekjendtgjøres nu den i Landsoverretten afsagte Dom angaaende Spørgsmaalet: om Havnen ved Aarhuus har Rettighed til at erholde de til dens Vedligeholdelse behøvende Træer af Riis Skov uden Betaling. Bytingsdommen blev kjendt ved Magt at stande. Bemeldte Dom, afsagaf den i Sagen const. Dommer, Justitsraad, Bye- og Herredsfoged Blichfeldt, lød saaledes: "Aarhuus Byes Havnekommissairer bør være uberettigede til at nyde nogensomhelst Udviisning til Havnen i den saakaldte Russkov, hvorimod de bor til Byen betale 394 Rbd. Sedler, og endvidere 800 Bundter, Faschiner, enten med 48 s. pr. B. eller efter den Priis derpaa af uvillige Mænd delig sat vorder, dog at denne Taxation ikke overstiger bemeldte 48 s., Alt med lovlige Renter fra Sagens Paklage indtil Betaling skeer."
Aarhuus Stifts-Tidende, 1834-04-24
Bekiendtgjørelser. De som ved Flagning hædrede min salig afdøde Mand, J. P. Schmidts Jordefærd, saavelsom de der ubudne havde indfundet sig, at følge ham til sit Hvilested, aflægges herved min forbindtlige Tak. Ane Johanne sal. Schmidt. At Restancellisten over Jndqvarteringsskatten for Aaret 1833 er mig tilstillet, forsynet med Stiftamtets Approbation, samt at Udpantning herefter vil vorde effectueret saafremt Restancerne ikke inden denne Maaneds Udgang indbetales til Jndqvarteringkassereren Hr. Kjøbmand Søegaard, bekjendtgjøres herved. Aarhuus Byefoged-Contoir, den 18de April 1834. Fleischer.
Aarhuus Stifts-Tidende, 1834-04-24
Friskolen.
Aarhuus Stifts-Tidende, 1834-04-24
De Børn, der ønskes indskrevne i denne Byes Friskole, vilde møde i Skolens Locale Mandagen den 28de April Kl. 9-12, og medbringe de befalede Attester for Alder og Vaccination. Det er paalagt Lærerne at tilbagevise dem, der ikke kunne fordre Adgang til Friskolen, fordi den Misbrug skal afskaffes, at denne Skole overlæsses med Børn, der egentligen hørte til Borgerskolerne.
Aarhuus Stifts-Tidende, 1834-04-24
Efter vedtagen Bestemmelse i Kjøbmand N. BeckKjellerups Stervboe foretages Auction paa Aarhuus Raadstue, Mandagen den 28de April, Formiddag Kl. 11, til Bortforpagtning i indeværende Aar, af et Gaards Avl bemeldte Boe tilhørende, beliggende i Møllevangens 5te Fald, Hoved No. 2, Lodden Nr. 4. Hvilket herved bekjendtgjøres. Aarhuus, den 22de April 1834. Fleischer.
Aarhuus Stifts-Tidende, 1834-04-24
Efter Vedkommendes Reqvisition, grundet paa Forlig og Udlæg, foretages Auction over det Klinkmager Jens Danielsen tilhørende Sted No. 783 paa denne Byes Klostergade. 1ste Gang Mandagen den 5te Mai) 2den - 12te – 1834, 3die - 19de - hver Dags Formiddag Kl. 11. Første og anden Auction afholdes paa Aarhuus Raadstue, men 3die Auction i Stedet, der er bestaaende af 5 Fag 1 Etage Bindingsværkshuus med Gaardsrum og Haugeplads, samt fælleds Brønd. – Hvilket herved bekjendtgjøres. Aarhuus, den 18de April 1834. Fleischer.
Aarhuus Stifts-Tidende, 1834-04-24
Efter Reqvisition af Aarhuus Overformynderie, grundet paa Forlig og Udlæg, foretages Auction over den Tobaksfabriqueur Hans Frederich Wilhelms Enke, Maren Rasmusdatter, tilhørende Gaard No. 256 paaBadstuegade: 1ste Gang Mandagen den 5te Mai )– 12te ) 1834, 3die – Torsdagen – 22de – hver Dags Formiddag Kl. 10. Første og anden Auction afholdes paa Raadstuen, men 3die Auction i Gaarden, der er bestaaende af 13 Fag 2 Etages Forhuus, med 5 Fag Kielder under, Grundmuur til Gaden og den nordre Gavl, samt 4 Fag 2 Etages Sidehuus Muur og Bindingsværk, indrettet til Bryggers og Beboelse, samt 4 Fag Halvtag, Gaardsrum og Pompe. - Hvilket herved bekjendtgjøres. Aarhuus, den 18de April 1834. Fleischer. Auction foretages i Astrup Præstegaard, formedelst Avlets Bortforpagtning, næstkommende Mandag den 28de April, Formiddag Kl. 10, over Heste, Køer og Unghøvder, Vogne, en Kane, Plouge, Harver, Sele og Ridetøi, Kar, Ballier, samt flere Avls= og MeierieRedskaber, et 8dags Stueuhr, et Chatol, en Dragkiste og andet Jndboe, nogle Skilderier og Bøger, med mere. Conditionerne erfares paa Auctionsstedet. Lysthavende indbydes. Hads Ring Herredscontoir, den 18de April 1834. Lanne.
Aarhuus Stifts-Tidende, 1834-04-24
Placat. Jfølge Reqvisition af vedkommende Pante, Forligs og Udlægshaver, bliver Seilgaard i Funder Sogn, Hids Herred, Wiborg Amt, staaende for ufrit Hartkorn Ager og Eng 6 Tdr. 5 Skpr. 1 Alb. og Skovskyld 1 Skp. 1 Fdkr., stillet til Bortsalg ved 3de Auctioner, som afholdes Løverdagen den 10de og 24de Mai samt Onsdagen den 11te Juni d. A., hver Dags Formiddag Kl. 10, de 2de Første paa undertegnede Herreders Contoir, og den Sidste paa Gaarden selv. Til Gaarden hører et meget stort Areal, hvoraf en betydelig Strækning er bevoxet med Ege- og Bøgeskov, og desuden haves god og overflødig Tørveskiær. J Ager jorden, der er af god Bonitet, har været saaet aarliomtrent 20 Tdr. Rug, 15 Tdr. Byg, 50 Tdr. Havre, 3 til 4 Tdr. Boghvede, og kan aarlig avles 30 LæsEnghoe. Bygningerne ere store og Vaaningshuset er indrettet til Beboelse for en Familie uden for Bondestanden. Conditionerne vil forinden Auctionerne være til Eftersyn her paa Contoiret. Dette bekjendtgjøres herved, overeensstemmende med Plakat 22de April 1817, til alle Vedkommendes Efterretning. Lysgaard og Hids Herreders Contoir, Dalsgaard, den 11te April 1834. H. H. Holm.
Aarhuus Stifts-Tidende, 1834-04-24
Efter Reqvisition af vedkommende Pant, Forligs og Udlægshaver bliver Gaarden Strandsgaard. beliggende i Mols Herred, Randers Amt, staaende for Hartkorn Ager og Eng 7 Tønder 2 Fdkr. 1 3/4 3/4 Alb., samt Tved Sogns Kirke-, Korn- og Qvæg=Tiende af omtrent 303 Tønder tiendeydende Hartkorn og matriculeret for 17 Tdr. 5 Skpr. Hartkorn, stillet til 3 Auctioner, som afholdes saaledes: 1ste Auction Fredagen den 23de Mai ) 6te Juni næstk., 20de Juni) hver Dags Formiddag Kl. 10. De 2de første Auctioner afholdes paa denne Kjøbstads Raadstue, og den Sidste paa Strandsgaard. Conditionerne ere forinden til Eftersyn her paa Contoiret, og blive bekjendtgjorte ved Auctionerne. Denne Bekjendtgjørelse skeer tillige til Efterretning for Panthaverne, overeensstemmende med Placaten af 22de April 1817. Bye- og Herredscontoiret i Ebeltoft, den 21de April 1834. Stephensen.
Aarhuus Stifts-Tidende, 1834-04-24
Jfølge kongelig allernaadigst Bevilling af 7de April d. A., som er læst i Aarhuus Byeting, og som vil blive læst i den kongel. Lands Overret i Wiborg, bliver herved sub poena præclusi & perpetui silentii med Aar og Dags Varsel indkaldt Alle og Enhver, som maatte have nogen Fordring paa Kjøbmand Jacob Smiths til Skiftebehandling overgivne Boe, heraf Byen, til med deres Paastand at fremkomme, og deres havende Krav inden forbemeldte Tids Forløb hos undertegnede Skifteret at anmelde og beviisliggjøre. Aarhuus Skifteret, den 19de April 1834. Fleischer. Engelsted.
Aarhuus Stifts-Tidende, 1834-04-24
Engelsk Kajance og div. Glasvarer. Heraf er arriveret et Partie, og faaes meget billig hos Fr. C. Døcker.
Aarhuus Stifts-Tidende, 1834-04-24
At det støbte Jern til de amerikanske og andre Plouge er hjemkommen, tjener til Efterretning for Hr. Landmænd, der hyppigen have efterspurgt samme. Fr. C. Døcker.
Aarhuus Stifts-Tidende, 1834-04-24
En Deel billige Jernvare, alle Sorter, hvoriblandt ogsaa Fiile, Raspe, Huggejern, Høvlejern, Borer, Vinduesbeslag, med mangfoldige flere Ting, hvis Specification bliver for vidtløftig, ere hjemkomne og faaes for meget modererede Priser. Fr. C. Døcker.
Aarhuus Stifts-Tidende, 1834-04-24
Hos Tarliong paa Vestergade i Aarhuus er i denne Tid arriveret et heelt Assortement af alle Sorter friske og gode Urtekramvare samt endeel tilladte Materialist-Artikler, fine og ordinaire Malervare, flere Sorter ordinaire og fine Olier, blegede, ublegede og couleurte Tvister af de meest gangbare Nummere, ligeledes Silke i alle Couleurer, som Alt udsælges til muligst billige Priser; sammesteds kan ogsaa bekommes extra godt sort Blæk til 24 s. pr. Bouteille paa 3/4 Pot, saavelsom i Pægleviis til 8 s. Pæglen, forskjellige Sorter Skrivpapiir og Grifler, samt vellugtende Vande, i større og mindre Partier.
Aarhuus Stifts-Tidende, 1834-04-24
Damp Maskiner, til at reengjøre Piberør med, faaes meget billige hos A. W. Stigaard.
Aarhuus Stifts-Tidende, 1834-04-24
Danmarks Handel, Skibsfart, Penge- og Finantsvæsen, 3die Deel, ved Nathanson, samt Svar til Hr. Prof. David, 9 Mk. Sange til Skolebrug, udsatte for tre Stemmer af Berggreen, 3 Mk. 8 s. m. m. faaes hos J. Jessen. Af nye og smukke Tapetpapirer ere Prøver til Eftersyn hos Boghandler J. Jessen i Aarhuus, der modtager og prompte expederer de forønskede Bestillinger.
Aarhuus Stifts-Tidende, 1834-04-24
Fortegnelse over hvad der agtes bortsolgt i AstruxPræstegaard ved Auctionen den 28de d. M., er indlagt til Eftersyn hos Hr. Boghandler Jessen i Aarhuus Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1834-04-25
No. den 25 April. Fredagen. Den til Forsendelse med Brevposterne Kongelig allernaadigst alene privilegerede. StiftsCidende. Aarhuus
Aarhuus Stifts-Tidende, 1834-04-25
Nyheder fra Udlandet. Frankrige. Søndag Morgen den 13de April vare Urolighederne udbrudte i Paris. Bastillepladsen, det saakaldte latinske Qvarteer (hvor de fleste Studenter, boe) og omliggende Gader vare de første der saaes forskandsede med omvæltede Vogne, især af de saakaldte Omnibus, og hvis Steenbroe var opbrudt til Barrikader. Det var ogsaa de første Gader hvor der blev skudt fra Husene og raabt: "Republiken leve Bort med Ludvig Philip!" Det første Offer som faldt var en Uhlanofficeer, som blev skudt tvers igjennem Livet, de næste nogle Tambourer der sloge Appel, adskillige Municipalgardister o. s. v. Saasnart Nationalgarden og Linietropperne havde forenet sig, efter gjensidigen at have hilset paa hverandre med Vivat raab, angreb de Barrikaderne. En Kolonne, bestaaende af 4 Batailloner Nationalgarde og en Bataillon af det 54de Regiment, erobrede den første Barrikade, paa Hjørnet af Gaden St. Eustache. Den 2den Legion indtog Montmartreboulevarden, General Rumigny Bastillepladsen, Generalerne Bugeaud og Lascours, Begge med Kolonner af Linietropper og Nationalgarde, occuperede, Hiin Hotel de Ville, Denne Boulevarderne St. Martin og Denis. Republikanerne forsøgte fleregange at bemægtige sig Forstæderne St. Antoine og St. Jacques, men det lykkedes dem ikke. Ministeren Thiers befandt sig ved Siden af General Bugeaud da han erobrede en Barrikade med Storm. Saaledes gik det hele Søndagen; man sloges indtil Natten brød frem. Da man ikke torde lade Soldaterne i Mørket trænge ind i de snevre Gader, blev der givet Ordre til at antænde Vagtild, og bivouaqvere Natten over, baade Soldater og Nationalgarden. Alligevel sloges man dog hist og her endnu om Natten.
Aarhuus Stifts-Tidende, 1834-04-25
J rue Beaubourg blev en Barrikade taget efter 20 Minuters blodig Kamp, og i rue St. Mers maatte en erobres med Bajonetten, under Steenkast og Geværskud fra Husene. Mandag Morgen Kl. 5 begyndte Kampen igjen paany. Blodigst gik det til i Qvarteret St. Martin, i Gaderne Maubue, Montmorency a., hvor General Bugeaud i Spidsen for det 54de Regiment og en Bataillon Nationalgarde maatte gjøre et Angreb paa nogle af Oprørerne besatte Huse, der efter en kort men blodig Kamp bleve stormede, og 40 af de tilfange tagne styrtede ud af Vinduerne, og en heel Deel Andre nedskudte paa Stedet. Kl. 6 var Hertugerne af Orleans og Remours, ledsagede af Marskal Lobau og deres Adjutanter samt en stærk Escorte, foran en Uhlan=Esqvadron og bagved en Afdeling Municipalgarde, redne ind i Gaden St. Martin, men vare strax blevne hilste med Geværskud fra nogle af de med Oprørere besatte Huse. Prindserne bleve ikke trufne, men en Kugle strøg tæt forbi Hertugen af Orleans, og en stor Steen faldt ned lige tætved ham. Da styrtede den Jnfanterie=Peloton som eskorterede Prindserne, ind i Husene, hvor der, efter Messager, blev i det ene masakreret 42, og i det andet 54 Personer. Derpaa vare flere Tropper blevne kommanderede til og havde stormet Husene.
Aarhuus Stifts-Tidende, 1834-04-25
Selv de ministerielle Blade maa tilstaae, at ogsaa Tropperne og Nationalgarden havde begaaet mange Grusomheder, og ikke altid vidst at adskille de Skyldige fra de Uskyldige. Saaledes fortæller National, at der fra et Huus i rue Transnonain var bleven ihielskudt en Officeer. En Troppekolonne var derpaa stormet ind i Huset No. 12, hvorfra den troede at Skuddet var kommet, og havde masakreret alle dets Beboere, blandt hvilke endogsaa 5 Fruentimmer. Kun et Barn paa 6 Aar havde beholdt Livet, saaret havde man ladet det ligge i Armene paa dets af Bajonetstik myrdede Fader, en Maler ved Navn Dobignie. Den sidste Kamp stod paa St. Nicolai Kirkegaard. Men her var opkjørt 6 Kanoner, hvorfra der blev affyret nogle Kartætskskud, som gjorde Pladsen, ryddelig. Dette var Kl. 8, og Kl. 9 vare Oprørerne overalt slagne paa Flugten. Adskillige Flygtninger styrtede sig i Seinen og druknede. Mange bleve grebne og fængslede. Kl. 11 steeg Kongen tilhest og mønstrede samtlige Tropper. Om Natten var en stor Mængde Nationalgarder fra Omegnen indtrufne til Paris, saa man regnede Garnisonens Styrke til 70,000 Mand. Da Mønstringen var tilende lod Kongen sammenkalde alle Stabsofficererne i den store Marskalssal, og holdt følgende Tale til dem, i Nærværelse af Dronningen, samtlige Prindser og Prindsesser, "Mine kjære Kammerater, Det er min Hensigt at lade Dem tage Deel i den Lettelse mit dybtbedrøvede Hjerte føler idet jeg selv forkynder Dem, at den sørgelige Kamp som i 4 Dage har raset i Lyon nu Gudskelov er endt ved Hielp af Eders brave Kammerater af Lyons Garnison, der have beseglet deres Seier over Oprørerne med deres Blod. Skjøndt vi have Tabet at beklage af saamange Tappre, have vi dog den Trøst, at Armeen har givet Fædrelandet nye Beviser paa dens Troskab, Tapperhed og Patriotisme. Jeg aflægger Dem derfor min Tak for hvad Lyonnergarnisonen har udrettet, og sætter min Liid til hele Hæren, at den ved enhver Leilighed vil vise sig som den har viist sig der. Den skal stedse finde mig beredt til at staae sig bi, saavelsom og til at erkjende hvad den gjør for Fædrelandet." Da Talen var endt, gjenlød hele Salen af Raabet: "Kongen leve!" hvorpaa Hs. Majestæt, meget rørt, endnu sagde følgende Ord: "Jeg formaaer ikke at udtrykke hvor meget jeg er rørt ved det Sindelag De viser mig. Af fuldeste Hjerte gjentager jeg Dem, at jeg er Hæren inderlig hengiven, og at jeg, som har været opdraget i dens Rækker, stedse er beredt til at dele dens Farer og dens Hæder."
Aarhuus Stifts-Tidende, 1834-04-25
Paris frembod den 16de April et høist sørgeligt Syn. Overalt saae man Liigtog med faldne Nationalgardister &c. Morge var hele Dagen omgivet af Folk der savnede deres Slægtninge, og frygtede for at finde dem blandt de udstillede Liig. Det saae skrækkeligt ud i de Gader hvor Kampen havde staaet.
Aarhuus Stifts-Tidende, 1834-04-25
Et Huus paa Hjørnet af Chapongaden var oversprøitet med Blod lige fra neden af indtil den øverste Etage. De Dødes og Saaredes Antal kunde endnu ikke angives, men det maa være meget stort. Adskillige paa Barrikaderne opreiste Faner vare erobrede, nogle af dem vare røde, andre hvide, blaa og røde i horizontale Striber, med Jndskrivt: "Menneske= og Borgerrettighedernes Forening!" Alle vare omvundne med Flor. Blandt de Fangne befinde sig 72 unge Mennesker, der grebes i det latinske Qvarteer som de vare ifærd med at aftale en ny Angrebsplan. En Deel af Tropperne bivouaqverede endnu paa de offentlige Pladser.
Aarhuus Stifts-Tidende, 1834-04-25
Opstanden i Lyon var først bleven endt om Mandagen (14de), og havde været overordentlig blodig lige indtil det Allersidste. Endnu om Søndag Aften var det kommet til en høist rædsom, men afgjørende Kamp. Oprørerne havde til Slutning kastet sig indi Kirkerne, blandt hvilke Kathedralen maatte formeligt beleires, hvorved der omkom flere hundrede Mennesker. Fordrevne ogsaa derfra, satte endeel af dem sig fast paa et Bjerg tæt udenfor Staden, men da nogle Kartætskskud blev fyret paa dem, flygtede de ad alle Kanter over Marker og Veie, forfulgte af Tropperne. Da endnu ingen Poster vare komne derfra til Paris, saa vidste man endnu ikke, om den skrækkelige Kamp havde endt sig med Oprørernes fuldkomne Underkastelse, eller om disse havde banet sig en Udvei gjennem Tropperne, Alle Beretninger stadfæste, at det endnu den 12te var gaaet yderst blodigt til, og at der ved Kirkernes Beleiring var faldet over 500 Mennesker. Jfølge de Provindsialblade som udkomme i Lyons Nabostæder maa Ødelæggelsen i denne Stad være overordentlig stor, flere Huse vare blevne antændte af Haubitzkuglerne og afbrændte, paa eet Sted: rue Hospital, lagdes saaledes 4 Huse paa eengang i Aske, hvorved endogsaa nogle syge Mennesker indebrændte. Det første Officielle man har erfaret og Udfaldet er følgende i Moniteuren indførte Telegrafdepesche fra Lyon af 12te April om Aftenen Kl. 11. Lyon er befriet, De af Oprørerne besatte Forstæder ere i vor Magt. Kommunicationen er allevegne gjenoprettet. Brevposterne ville i Aften afgaae herfra igien. Oprørerne ere i den største Uorden. Fra alle Kanter ile friske Trop rer hertil."
Aarhuus Stifts-Tidende, 1834-04-25
Ogsaa i Staden St. Etienne har der været alvorlige Uroligheder. Alle Haandværksvende havde den 11te April tilkjendegivet deres Mestere, at de paa denne Dag ikke vilde arbeide men anstille Sorg over deres faldne Brødre i Lyon. Militairmagten maatte rykke ud, Folket opkastede nogle Barrikader og søgte at bemægtige sig Vaabenmagasinet. Men efter en 2 Timers Kamp fik Militairet Overhaand, og adspredte Oprørerne. Ogsaa i Grenoble og Marseille var der gjort Opstandsforsøg, men de vare strax mislykkedes. "Saaledes - tilføier en Avis, synes det rigtignok som Regjeringen har seiret, men Seiren har været meget dyr." Den 14de April om Aftenen vare alle de Gader i Paris, hvor Urolighederne havde været, illuminerede. En stor Mængde Fængslingsordrer vare udstædte og tildeels udførte. Avisen Tri bune var bleven konfiskeret. "Jøvrigt hersker der her - hedder det i et Privatbrev derfra: en meget mørk Stemning, der forøges meget ved de mange Liigbegjængelser, som ledsages af Folk i tusindviis. Kongen sender sine Adjutanter omkring og lader spørge til de Saarede. Nogle som Hs. M. havde benaadet med Æreslegionsordenen vare allerede døde da den blev dem tilbragt.
Aarhuus Stifts-Tidende, 1834-04-25
Den pyrenæiske Halvoe. J Paris gik det Rygte, at der den 7de og 8de April skal ogsaa have været en revolutionair Bevægelse i Madrid. J de samme Dage skulde Merino være brudt ind i G. Castilien, fulgt af D. Carlos med nogle tusind Mand. Den østerrigske Gesandt havde forladt Madrid, og var allerede passeret gjennem Perpignan. Men den vigtigste Efterretning herfra er dog den, at det spanske Ministerium er bleven forandret. Burgos og hans Tilhængere havde seet sig nødsagede til at træde ud saa Ministeriet nu bestaaer af dHr. Martinez de la Rosa som Præsident, samt Grev Torreno, General Llander og Hr. Remisa. Jnfanten Sebastian er bleven landsforviist formedelst en strafværdig Korrespondence med D. Carlos.
Aarhuus Stifts-Tidende, 1834-04-25
Ogsaa fra Portugal haves Efterretninger af megen Vigtighed. Breve fra Lissabon melde nemlig at Regjeringen havde paa de med den franske og engelske Gesandt aftalte Betingelser bevilget spanske Troppers Jndrykning i Portugal, og at allerede et Korps paa 2000 Md. havde besat Chaves, efter at have adspredt endeel Miguellister og frataget dem deres Munition og Bagage. Et nyt Mæglingsforsøg fra Engellands Side var aldeles mislykket. Meest haardnakket havde D. Miguel viist sig, thi skjøndt de engelske Befuldmægtigede. Admiral Parker og Lord Howard de Walden, vilde garantere ham alle sine Eiendomme, ja saagar Arveret i Tilfælde af at Dronningen skulde døe uden Livsarvinger, naar han nu vil de give efter, men Alt forgiæves. Han paastaaer, at ville kæmpe for sin Ret indtil det Yderste.
Aarhuus Stifts-Tidende, 1834-04-25
Engelland. Haandværksforeningerne i Engelland begynde at antage en farlig Caracteer. J Brighton, holdtes nylig en stor Skræder= og Skomagerforsamling. De forlangte ingen forhøiet Dagløn, men færre Arbeidstimer. J Newcastle forsamlede 12000 Haandværkere sig og forlangte Ministrene afsatte. Men Oldham er det gaaet videre: et Kattuntrykkerie blev afbrændt, Haandværkerne fra hele Omegnen strømmede ind til Staden, saa der maatte hentes Tropper fra Manchester for at skaffe Roligheden tilveie. Schweitz. Fra Bern meldes, at samtlige Magters Gesandter som have indgivet Noter til Regjeringen, skulle have forlangt og faaet deres Passer.
Aarhuus Stifts-Tidende, 1834-04-25
Tydskland. Privatbreve fra Berlin melde om Anstalter som tyde paa Sammentrækningen af en stor i Leir. Da Undersøgelserne angaaende de sidstopdagede revolutionaire Planer mellem Studenterne i Berlin efter alle Regjeringers eenstemmige Beslutning holdes meget hemmelige saa raades derfra: "at de Aviser handle klogest som tie derom." J Neustadt, blev nylig arresteret en ung Mand for at have fløitet forbudne Toner."
Aarhuus Stifts-Tidende, 1834-04-25
Fædrelandet. Rhvn. den 21de April. Actiesubskriptionen paa Dampskibet Dronning Maria, der skal gaae mellem her og Stettin, er nu complet.
Aarhuus Stifts-Tidende, 1834-04-25
J forrige Uge var her i Staden død 3 Personer af Kopper, og 3 vare druknede.
Aarhuus Stifts-Tidende, 1834-04-25
Den fuldst. juridiske Exammen den 19de April: A. C. Kjerulff Haud illaudabilis, C. A. Heilbuth Laudabilis. (Khvnsp.)
Aarhuus Stifts-Tidende, 1834-04-25
Kiel, den 18de April. Jfølge troværdige Efterretninger fra Khvn. ville ved den med det første forventende nye Toldforordning, alle saavel reale som personelle Toldfriheder blive ophævede. Angaaende de Erstatninger som skulle gives de forskjellige Privilegerede skulle Provindsialstænderne, hvis Jndførelse man nu ogsaa med det første imødeseer, gjøre specielle Forslag. Slesvig. Det var paa den saakaldte "Stadtfelde at Jldsvaaden udbrød, og ved vore daarlige Brandanstalter greb saa hurtigt om sig, at inden 5 Timer 13 Huse laae i Aske. Vor almindeligt agtede Politiemester, Hr. Justitsraad Jessen, var En af de Første paa Brandstedet, og lagde selv Haand med paa Slukningsarbeidet; flere af dHr. Deputerede samt andre agtede Mænd fulgte hans Exempel.
Aarhuus Stifts-Tidende, 1834-04-25
Roeskilde. Her i Domkirken tildrog sig PalmeSøndag ved en Daabshandling følgende Begivenhed: Da nemlig Præsten Gad, der i Daabsformularen havde udeladt Djævleforsagelsen, spurgte: "Vil Du paa denne Tro være døbt," svarte En af Fadderne et høit og lydeligt Nei, og da en af Kirkebetjenterne vilde ved Hysning bringe ham til at tie, svarte en Anden: "Her gielder ingen Hyssen. Barnet skal døbes rigtigt, Hvorpaa Hr. Gad maatte gjøre det om igjen, stricte efter Ritualet, med Djævleforsagelsen. Fadderne vare to Bønder fra Frederiksborgkanten. (N. K. T.)
Aarhuus Stifts-Tidende, 1834-04-25
Dødsfald. Enkefrue Generalinde Aubert, Justitsraad H. Schmith, Søekapt. Hilckers Enke, Guldsmed Lerche, Jfr. Andrup, Speilmager Clemensen, Joachim Barsugli, Skræderm. Stoffel, Alle i Khvn. Pastor v. Haven og Kone, Begge paa Kysten Guinea, efter 10 Maaneders Ægteskab.